## Odluka o izmjenama i dopunama Odluke o obavljanju nadzora nad poslovanjem banaka

### NN 115/2003 (21.7.2003.), Odluka o izmjenama i dopunama Odluke o obavljanju nadzora nad poslovanjem banaka

# HRVATSKA NARODNA BANKA

##### if !supportEmptyParas endif

1579

Na temelju članka 39. stavak 2. pod d) Zakona o
Hrvatskoj narodnoj banci (»Narodne novine«, br. 36/2001.), članka 123. stavak
2. i članka 124. stavak 5. Zakona o bankama (»Narodne novine«, br. 84/2002.)
guverner Hrvatske narodne banke donio je

## ODLUKU

### O IZMJENAMA I DOPUNAMA ODLUKE O OBAVLJANJU NADZORA NAD POSLOVANJEM BANAKA

1. U Odluci o obavljanju nadzora nad poslovanjem
banaka (»Narodne novine«, br. 17/2003.) u točki 17. stavak 1. i 2. poslije
broja »15« dodaje se riječ »radnih«.

U
stavku 3. iste točke riječi »članovima uprave« zamjenjuju se riječima
»predsjedniku uprave«.

Stavak 4. iste točke
mijenja se i glasi:

»O
konstatacijama u nacrtu zapisnika banka se može oči­tovati u roku koji odredi
Hrvatska narodna banka, a koji ne može biti kraći od 8 ni duži od 15 radnih
dana od dana primitka nacrta zapisnika.«

2.
Točka 18. Odluke mijenja se i glasi:

»Ovlaštene
osobe obvezne su u roku od 8 radnih dana od dana isteka roka za očitovanje
banke o konstatacijama u nacrtu zapisnika sastaviti zapisnik i dostaviti ga:

–
predsjedniku uprave banke i

–
predsjedniku nadzornog odbora banke.

Predsjednik
uprave banke obvezan je, prije isteka roka za sastavljanje primjedaba na
konstatacije iznijete u zapisniku, s ostalim članovima uprave banke razmotriti
konstatacije iznijete u zapisniku. Osim navedenoga, predsjednik uprave banke
obvezan je primjerak zapisnika dostaviti unutarnjoj reviziji.

Predsjednik
nadzornog odbora obvezan je na prvoj idućoj sjednici nadzornog odbora nakon
primitka zapisnika upoznati ostale članove nadzornog odbora s konstatacijama
iznijetim u zapisniku.

Hrvatska
narodna banka može odrediti rok, koji ne može biti kraći od 8 ni duži do 15
radnih dana od primitka zapisnika, u kojem banka može staviti primjedbe na
konstatacije iznijete u zapisniku.«

3.
U točki 19. stavak 2. Odluke poslije riječi »nadzora,« briše se tekst koji
glasi:

»odbit će primjedbe i o tome banku izvijestiti dopisom«

i dodaje se tekst koji glasi:

»u roku od 8 radnih dana od dana primitka primjedaba u
pisanom obliku obavijestit će predsjednika uprave banke da se primjedbe ne
prihvaćaju.«

Stavak
3. iste točke mijenja se i glasi:

»Dodatak
zapisniku sastavlja se u roku od 8 radnih dana od dana primitka primjedaba koje
su uvažene i dostavlja se osobama navedenim u točki 18. stavak 1. ove odluke.«

Iza
stavka 3. iste točke Odluke dodaje se novi stavak, koji glasi:

»Na
dodatak zapisniku se na odgovarajući način primjenjuje točka 18. stavak 2. i 3.
ove odluke.«

Stavak
4. iste točke postaje stavak 5.

4.
Točka 22. Odluke briše se, a točke 23. i 24. postaju točke 22. i 23.

5.
Točka 25. i točka 26. Odluke brišu se, a točke 27., 28., 29. i 30. postaju točke
24., 25., 26. i 27.

6.
Točka 31. Odluke briše se, a točke 32., 33. i 34. postaju točke 28., 29. i 30.

7.
Postupci započeti prije stupanja na snagu ove odluke dovršit će se u skladu s
odredbama Odluke o obavljanju nadzora nad poslovanjem banaka koje su važile do
dana stupanja na snagu ove odluke.

8.
Ova odluka stupa na snagu osmog dana od dana objave u »Narodnim novinama«.

O.
br. 220-020/07-03/ŽR
Zagreb, 13. lipnja 2003.

            Guverner
Hrvatske narodne banke
**dr. sc. Željko Rohatinski,** v. r.

Odluka, NN 115/2003-1579